

|  |  |  |  |  |
| --- | --- | --- | --- | --- |
|

|  |
| --- |
| **Δημοτικό Σχολείο Γωνιάς****ermistolidia@gmail.com** |

 |  |  |  |
|

|  |
| --- |
|  |

 |

Αγαπητοί συνάδελφοι,

με χαρά σας καλωσορίζουμε στο **δίκτυο σχολείων** που παίρνουν μέρος στο πρόγραμμα **"Ο Ερμής των Χριστουγέννων " ανταλλαγή χριστουγεννιάτικων** **στολιδιών με σχολεία Α/θμιας Εκπαίδευσης από όλη την Ελλάδα.**

Είμαστε στην ευχάριστη θέση να σας ανακοινώσουμε ότι έχουμε ήδη ξεπεράσει τις **εκατό** συμμετοχές. Σας υπενθυμίζουμε ότι με τη λήξη υποβολής συμμετοχών (08/11/24) θα λάβετε mail όπου θα σας κοινοποιούμε τα σχολεία της ομάδας που θ’ ανταλλάξει το δικό σας σχολείο στολίδια. Υπολογίζουμε ότι τα σχολεία που θα συμπεριλαμβάνει η κάθε ομάδα ανταλλαγής θα είναι από 15 μέχρι 20.

Σας ενημερώνουμε, γιατί μπορεί κάποιοι από εσάς να θέλετε να ξεκινήσετε τις κατασκευές σας από τώρα , θα ήταν πολύ καλό , κερδίζετε χρόνο. Θα «τρέξει» πιο γρήγορα όλη η διαδικασία και θα παραλάβουμε όλοι πιο γρήγορα τα στολίδια.

Επίσης, επειδή κάποια σχολεία έχουν δηλώσει μεγάλο αριθμό μαθητών, θα θέλαμε να σας ενημερώσουμε ότι όποιο σχολείο επιθυμεί μπορεί,  είτε να βάλει στον φάκελό του παραπάνω από ένα στολίδι (πιθανότατα μεγαλύτερο κόστος αποστολής, εάν το ζυγίσουν ) είτε να αποστείλει στολίδια, εκτός από τους φακέλους της ομάδας του, σε οποιοδήποτε άλλο σχολείο επιθυμεί, αρκεί να συμπεριλαμβάνεται στα σχολεία που έχουν δηλώσει συμμετοχή στο πρόγραμμά μας ( να έχουν υποβάλει δήλωση και να είναι μέλη του δικτύου μας). Για παράδειγμα μπορεί να εντοπίσετε στη λίστα (με το σύνολο των σχολείων) ένα σχολείο που υπηρετούσατε στο παρελθόν ή υπηρετεί κάποιος γνωστός σας και να κάνετε επιπλέον αποστολές( ακόμα κι αν αυτό το σχολείο δεν είναι στην δική σας ομάδα). Μπορείτε επίσης να παραδώσετε «χέρι με χέρι» φάκελο σε γειτονικά σχολεία, της περιοχής ή του νομού σας, που θα τα εντοπίσετε στη λίστα μας. Οι διευθύνσεις όλων των σχολείων θα κοινοποιηθούν, ούτως ή άλλως, για να γίνει έλεγχος και τυχόν διορθώσεις στις διευθύνσεις πριν ξεκινήσουν οι αποστολές.

Τέλος τις επόμενες ημέρες θα είναι έτοιμο και θα σας σταλεί το link όπου θα μπορούμε όλοι να επικοινωνούμε,  να ανεβάζουμε βίντεο ή ηχητικά μηνύματα με την προετοιμασία των στολιδιών μας,  με κάλαντα και με ευχές.

Με εκτίμηση

Πολάκη Ανθή

Σύρου Πανδώρα

Καβλεντάκη Χριστίνα

**6/θ Δημοτικό Σχολείο Γωνιάς Ρεθύμνου Κρήτης**